אברהם ישעיה קלפנר הוא משב"ק אדמו"רי נדבורנה, שימש כגבאם ומשמשם של האדמו"רים רבי חיים מרדכי מנדבורנה ורבי יעקב ישכר בער מנדבורנה, וכיום גבאו ומשמשו של האדמו"ר רבי אליעזר זאב מנדבורנה.
אברהם ישעיה נולד בא' באלול ה'תשכ"א (13 באוגוסט 1961) בבני ברק, לר' חיים צבי קלפנר, משמשו ונהגו המיתולוגי של האדמו"ר רבי חיים מרדכי מנדבורנה, הוא למד בתלמוד תורה בעלז, ולאחר מכן בישיבה קטנה ובישיבה גדולה 'מאמר מרדכי' נדבורנה, כבנו של ר' חיים צבי, אברהם ישעיה זכה עוד להכיר את האדמו"ר הזקן רבי איתמר מנדבורנה וגם לשמשו, והיה מקורב מאוד לאדמו"ר רבי חיים מרדכי מנדבורנה, ואף היה יושן בביתו, עד לפטירתו בט"ו בטבת ה'תשל"ח.
גם כיום משמש ר' אברהם ישעיה כמשב"ק וכנאמן ביתו ויד ימינו של האדמו"ר רבי אליעזר זאב מנדבורנה.
נשוי לבת ר' יהודה פלזנשטיין מלונדון, ולהם 9 ילדים, הרב קלפנר הוא צאצא לסבא קדישא מרדושיץ, אחיו הוא ר' מאיר קלפנר, מי שהיה מזכירו הרפואי של האדמו"ר ה'באר יעקב' מנדבורנה.
אוחזר מתוך "https://www.hamichlol.org.il/w/index.php?title=אברהם_ישעיה_קלפנר&oldid=550952"
דף זה נערך לאחרונה ב־20:25, 24 בדצמבר 2018.